ब्रह्माण्ड के अंत पर चर्चा करने से पहले हमें ब्रह्माण्ड का अंत करने वाले घटकों को समझना होता है। और साथ ही यह भी समझना होता है कि ये घटक किस तरह से ब्रह्माण्ड की उम्र को प्रभावित और ब्रह्माण्ड के अंत के तरीके को निर्धारित करते हैं। "ब्रह्माण्ड का अंत" सुनते से ही हमारे दिमाग में समय संबंधी प्रश्न उभर आते हैं। क्योंकि समय, ब्रह्माण्ड के अंत का एक महत्वपूर्ण घटक और कारक दोनों होता है। ब्रह्माण्ड की उत्पत्ति कब हुई ? प्रश्न में समय एक महत्वपूर्ण कारक के रूप में कार्य करता है। जबकि ब्रह्माण्ड का अंत कब होगा ? प्रश्न में समय ब्रह्माण्ड के अंत का एक प्रमुख घटक होता है जो यह निर्धारित करता है कि ब्रह्माण्ड का अंत कैसे हो !